شەفەق نیوز/ سەربەست لەزکین جیگر وەزارت پێشمەرگە
لە حکومەت هەرێم کوردستان، ئمڕوو سێشەممە، راگەیان ناوەند هەماهەنگی هاوبەش لەناوبەین
هێزەیل پێشمەرگە وسوپای عراق وەشیوەیگ فەرمی دەسکردە کارەگانی.
لەزکین لە قسەیلی ئەرا رووژنامونووسەگان لە
پشت کردنەوەی خول هووکارەکردن زووان فەڕەنسی ئەرا هێزەیل پێشمەرگە وت: ناوەندەگە دەسکردە
کارەیلی لە هەولێر وبەغداد، و بڕیارە دەسەی باڵا لەناوبەین وەزارت پێشمەرگە و وەزارەت
وەرگری عراق کۆبونەوە بکەن ئەرا داناین گامە دویاروزژەگان و گورجکردن ئەو ناوەندە
هاوبەشەگان  لە مووسڵ و دیالە و کەرکوک.
ودووپاتکرد ک ناوەندە سەرەکیەگە ئەرا هەماهەنگی
هاوبەش لەناوبەین حکومەت هەرێم و حکومەت عراق وە شیوەی هەمیشەیی دەسکردە کار.
و لەوەگ پەیوەندی وە هاتنەوەی هێزەیل پێشمەرگە
لە ناوەندەیل هەماهەنگیە هاوبەشەگان دیرێد، لەزکین وت: چەن بۆچوونیگ هەس لەباوەتیان
باس کریەێد، ک هیمان کارەگە یەکلاوە نەویە.
